

**Vigtig information om din afrejse**

På afrejsedagen skal du tjekke ud af dit værelse **senest kl. 8**, så værelset kan nå at blive gjort rent, inden den næste flytter ind. Har du brug for at tjekke ud senere, så kontakt receptionen på Rørdalsvej 10.

Inden afrejse skal du:

* Tømme skraldespanden i containeren på p-pladsen samt fjerne alt andet affald (fx tomme flasker).
* Tage sengetøjet af og sammen med det hvide lagen og håndklædet lægge det i rullevognen i kælderen.
* Lukke vinduerne.

**Vigtigt**: Værelsesnøglen skal afleveres i den hvide postkasse ved kollegiets kontor, i receptionen på Rørdalsvej eller i postkassen ved siden af receptionsdøren. Ved manglende aflevering af nøgle bliver der opkrævet et gebyr på 600,- kr.

Hvis du rejser før dit skolehjemsophold er planlagt til at slutte, er det også vigtigt, at du giver besked om det i receptionen.

Vil du på afrejsedagen have din bagage opbevaret, er der i receptionen på Rørdalsvej et kuffertrum. Receptionen er på hverdage åben fra kl. 7 – 8 og igen fra kl. 12 – 14. Har du brug for at aflevere/hente din bagage uden for åbningstiden, så henvend dig.

På Rørdalsvej er der også et uaflåst, døgnåbent kuffertrum ved siden af tekøkkenet i stueetagen.

TAK for at bo hos os!

